**Classic–kentän paikallissäännöt KLL:n kilpailussa 2024**

1. Ulkona ja kentän ulkorajat

A1. Pelattaessa väyliä 12 tai 13 kyseisen väylän oikealla puolella oleva valkoisilla tolpilla merkitty alue on ulkona.

1. Estealueet

B1. Jos pelaaja ei tiedä onko hänen pallonsa väylän 16 punaisella estealueella (ensimmäinen punainen estealue pelisuunnassa vasemmalla), pelaaja voi pelata varapallon Säännön 18 .3 mukaisesti, jota on muokattu seuraavasti:

Pelatessaan varapalloa pelaaja voi käyttää lyönti ja lyöntimatka -vapautusta (ks. Sääntö 17.1d(1)), linjassa taaksepäin -vapautusta (ks. Sääntö 17.1d(2)) tai sivuttaista vapautusta (ks. Sääntö 17.1d(3)).

Pelaajan pelattua tämän säännön mukaisesti varapallon, ei hän voi enää käyttää muita Säännön 17 .1 mukaisia vaihtoehtoja suhteessa alkuperäiseen palloon.

Päätettäessä milloin varapallosta tulee pelaajan pelissä oleva pallo tai milloin se pitää tai voidaan hylätä Säännöt 18.3c(2) ja 18.3c(2) ovat voimassa, paitsi että:

* Jos alkuperäinen pallo löytyy estealueelta kolmen minuutin etsinnän aikana. Pelaaja voi valita joko:
  + Pelaamisen jatkamisen alkuperäisellä estealueella olevalla pallolla, jolloin varapalloa ei saa enää pelata. Varapallolla lyötyjä lyöntejä ennen sen hylkäämistä (sisältäen lyönnit ja mahdolliset rangaistuslyönnit, jotka on pelattu yksinomaan tällä pallolla) ei lasketa, tai
  + Pelaamisen jatkamisen varapallolla, jolloin alkuperäistä palloa ei saa pelata.

Varapallosta tulee pelissä oleva pallo, kun alkuperäistä palloa ei löydy kolmen minuutin etsinnän aikana, tai tiedetään tai on käytännössä varmaa, että pallo on estealueella.

1. Erityiset ja pakolliset vapautusmenettelyt

E1. Kiinteät haitat viheriön läheisyydessä

Kiinteästä haitasta saa vapautua Säännön 16.1 mukaisesti. Pelaajalla on käytössään myös seuraavat vapautumisvaihtoehdot, kun kiinteät haitat ovat lähellä viheriötä ja pelaajan pelilinjalla:

Pallon ollessa yleisellä pelialueella. Pelaaja voi vapautua Säännön 16.1b nojalla kiinteän haitan ollessa:

* Pelilinjalla, ja se on:
  + Enintään kahden mailanmitan etäisyydellä viheriöstä, ja
  + Enintään kahden mailanmitan etäisyydellä pallosta.

Poikkeus – Vapautumista ei sallita, jos pelilinja ei ole tarkoituksenmukainen. Vapautumista ei sallita tämän paikallissäännön perusteella, jos pelaaja valitsee pelilinjan, joka on selkeästi epätarkoituksenmukainen

E2. Epänormaaleja kenttäolosuhteita (mukaan lukien kiinteät haitat) ovat (vapautuminen säännön 16-1 nojalla):

* kukka- ja pensasistutukset
* sepelillä tai hiekalla päällystetyt pintasalaojat
* yleisellä pelialueella olevat päällystetyt (myös hiekka- ja sorapäällysteiset) polut ja tiet
* syvät veden valumaurat yleisellä pelialueella ja bunkkereissa
* kaikki etäisyysmerkit. Merkin poistaminen on kielletty.
* Kantojen poistosta aiheutuneet avonaiset ja täytetyt kuopat, ja niiden ympäristössä olevat paljaat maa-alueet sekä maa- ja hakekasat.

E3. Kentällä olevat muurahaiskeot ovat pelaajan valinnan mukaan joko irrallisia luonnonhaittoja, jotka voi poistaa Säännön 15.1 nojalla, tai kunnostettavia alueita, joista saa vapautua Säännön   
16.1 nojalla.

1. Merkintävärit kentällä

Ulkoraja valkoinen

Estealue keltainen

Estealue punainen

Epänormaali kenttäolosuhde valkoisella tai sinisellä maalilla rajattu alue sekä sinisin paaluin rajattu alue.

Kielletty pelialue sinivalkoinen

150 metrin mittapaalu keltamusta

Merkintöjen vaikutus alkaa ja loppuu mustapäisiin paaluihin ja jatkuu niistä 90 asteen kulmassa.

Rangaistus paikallissäännön rikkomisesta: Kaksi lyöntiä

**Huom! Pallon nostaminen reiästä mailan lavalla on ehdottomasti kielletty.**